# **PREDLOG ZAPISNIKA**

# **Z A P I S N I K**

**7. redne seje sveta DSO Črnomelj, ki je bila dne 29.09.2022 ob 16.00 uri**

**v klubskih prostorih DSO Črnomelj**

PRISOTNI ČLANI SVETA:

* Silvester Jankovič, predsednik Sveta DSO Črnomelj, predstavnik zaposlenih DSO Črnomelj
* Marija Jerman, članica, predstavnica stanovalcev DSO Črnomelj
* Vladimir Starešinič, predstavnik ustanovitelja
* Mateja Jaklič, predstavnica ustanovitelja
* Zdenka Milič Žepič, članica, predstavnica lokalne skupnosti
* Mateja Fabina, predstavnica ustanovitelja
* Darja Steiner, predstavnica ustanovitelja

PRISOTNI OSTALI VABLJENI:

* Valerija LEKIČ POLJŠAK, direktorica DSO Črnomelj
* Alenka Vipavec Mahmutović, namestnica direktorice za področje zdravstvene nege in oskrbe
* Simon Bahor, pomočnik direktorice za finance in investicije

ODSOTNI ČLANI SVETA : /

ODSTOTNI OSTALI VABLJENI (odsotnost opravičili):

* Jožica Veselič, SZSV DSO Črnomelj
* Marija Fortun, SZSS DSO Črnomelj

Sejo sveta je vodil predsednik Sveta DSO Črnomelj, g. Silvester Jankovič, ki je prisotne pozdravil ter predstavil novo članico Sveta DSO Črnomelj, predstavnico stanovalcev, ga. Marijo Jerman, saj je dosedanja članica sveta, ga. Julijana Vrščaj v poletnih mesecih leta 2022 umrla. Zaradi zagotavljanja ustrezne sestave sveta je bila na zboru stanovalcev v mesecu septembru 2022, kot nadomestna članica, imenovana ga. Marija Jerman.

Zaradi tega tudi predlaga spremembo oz. uvrstitev dodatne točke na dnevni red, in sicer

2. Razrešitev članice Julijane Vrščaj in verifikacija mandata novi članici Sveta DSO Črnomelj, ga Mariji Jerman

Ostale točke dnevnega reda se ustrezno preštevilčijo.

Predsednik Sveta DSO Črnomelj, g. Silvester Jankovič člane prosi za opredelitev do predloga dopolnitvi dnevnega reda ter prisotne člane pozval k glasovanju.

Glasovanje je potekalo z dvigom rok.

Izid glasovanja: ZA: 7

PROTI: 0

Na podlagi izida glasovanja je bil soglasno sprejet

**Dnevni red:**

1. **Otvoritev seje ter ugotovitev prisotnosti in sklepčnosti**
2. **Verifikacija mandata novi članici Sveta DSO Črnomelj, ga. Mariji Jerman**
3. **Potrditev in sprejem zapisnika 6. redne seje Sveta DSO Črnomelj z dne 31.03.2022**
4. **Uskladitev in določitev cen institucionalnega varstva od 01.10.2022**
5. **Predlog** **11. izdaje Izvedbenega dokumenta o načinu plačevanja oskrbnih stroškov v Domu starejših občanov Črnomelj**
6. **Informacija o poteku prenove trakta A v Domu starejših občanov Črnomelj**
7. **Aktualne informacije**

Ad/1

Predsednik Sveta DSO Črnomelj, g. Silvester Jankovič odpira sejo in ugotavlja, da je svet sklepčen, saj so prisotni vsi člani Sveta DSO Črnomelj.

Ad/2

Predsednik Sveta DSO Črnomelj, g. Silvester Jankovič je na začetku seje predstavil ga. Marijo Jerman, ki je bila kot predstavnica stanovalcev izvoljena na Zboru stanovalcev, saj je dosedanja članica ga. Julijana Vrščaj, umrla. Predlaga verifikacijo mandata.

Glasovanje je potekalo z dvigom rok.

Izid glasovanja: ZA: 7

PROTI: 0

Na podlagi izida glasovanja je bil soglasno sprejet

**Sklep:**

* **verificira se mandat ga. Marije Jerman kot predstavnice stanovalcev DSO Črnomelj v Svetu DSO Črnomelj in sicer do konca mandata Sveta DSO Črnomelj, to je do 25.02.2025.**

Ad/3

Predsednik Sveta DSO Črnomelj, g. Silvester Jankovič je prisotne pozval k podaji pripomb na zapisnik 6. redne seje Sveta DSO Črnomelj z dne 31.03.2022.

Pripombo na zapisnik je podala ga. Mateja Jaklič in sicer, naj se izloči 2. odstavek Ad/1.

Tudi direktorica DSO Črnomelj, ga. Valerija Lekić Poljšak predlaga, da se iz zapisnika izloči tudi 3. odstavek Ad/1.

Drugih pripomb ni bilo, zato je predsednik Sveta DSO Črnomelj, g. Silvester Jankovič prisotne pozval k glasovanju.

Glasovanje je potekalo z dvigom rok.

Izid glasovanja: ZA: 7

PROTI: 0

Na podlagi izida glasovanja je bil soglasno sprejet

**Sklep:**

* **Potrdi in sprejme se zapisnik 6. redne seje Sveta DSO Črnomelj z dne 31.03.2022 s spremembami (izločitev 2. in 3. odstavka Ad/1).**

Ad/4

Predsednik Sveta DSO Črnomelj, g. Silvester Jankovič je besedo predal direktorici DSO Črnomelj, ga. Valeriji Lekić Poljšak, ki je predstavila ključne elemente, ki vplivajo na izračun cene storitev institucionalnega varstva, predvsem je tu poudarila spremembo pri kadrovskem normativu, ki velja od 01.09.2022. Pričakujejo se še višji stroški dela, glede na dogovor Vlade in sindikatov, zavedati pa se moramo tudi višjih cen dobaviteljev, katerih se je dom do sedaj uspešno izognil, je pa to kratkega značaja, saj bo po izteku pogodb potrebno skleniti nove in cene bodo, glede na do sedaj znane trende, bistveno višje. Doda tudi, da obstaja možnost, da se bodo v rebalansu proračuna zagotovila sredstva za sofinanciranje, vendar o tem do danes nismo prejeli nobenih podrobnejših informacij. Če pa do tega pride predlaga, da svet sprejme sklep o ustrezni korekciji cen, predlog le-tega so člani sveta prejeli neposredno na seji.

Pomočnik direktorice za finance in investicije, g. Simon Bahor doda, da so cene izračunane v skladu s Pravilnikom o metodologiji za oblikovanje cen socialno varstvenih storitev in razlogi za izredni dvig cen so utemeljeni. Pove tudi, da uskladitev cen do konca leta pomeni cca 15.000€ prihodka, stroški zaradi novega kadrovskega normativa pa bodo znašali okoli 20.000€.

Drugih pripomb, vprašanj oz. predlogov članov sveta ni bilo, zato je predsednik Sveta DSO Črnomelj, g. Silvester Jankovič prisotne pozval k glasovanju o predlaganih sklepih, ki so vezani na izredno uskladitev cen.

Glasovanje je potekalo z dvigom rok.

Izid glasovanja: ZA: 7

PROTI: 0

Na podlagi izida glasovanja je bil soglasno sprejet

**Sklep št. 1:**

**standardna raven oskrbe od 01.10.2022 znaša :**

**oskrba I – dvoposteljna soba 23,28 €/dan - povečanje za 1,04 €/dan (4,7 %)**

**oskrba II – oskrba I, povečana**

**za dodatek za pomoč in postrežbo – nižji 28,45 €/dan - povečanje za 1,04 €/dan (3,8 %)**

**oskrba III/A – oskrba I, povečana**

**za dodatek za pomoč in postrežbo – višji 33,63 €/dan - povečanje za 1,04 €/dan (3,2 %)**

**oskrba III/B – oskrba I, povečana za**

**dodatek za pomoč in postrežbo – za najtežje 38,12 €/dan - povečanje za 1,04 €/dan (2,8 %)**

**oskrba IV 36,51 €/dan - povečanje za 1,08 €/dan (3,0 %)**

**Sklep št. 2:**

**v primeru da Dom starejših občanov Črnomelj dobi zagotovilo, da bodo dejavniki, ki vplivajo na izračun predlaganih cen storitev institucionalnega varstva, financirani iz drugih virov (npr. proračuna Republike Slovenije), sprejeti sklep o višini standardne ravni oskrbe z dne 01.10.2022, postane brezpredmeten, cenik se po potrebi popravi skladno s prejetimi informaciji in se člane sveta DSO Črnomelj o tem obvesti.**

Ad/5

Predsednik Sveta DSO Črnomelj, g. Silvester Jankovič je besedo predal direktorici DSO Črnomelj, ga. Valeriji Lekić Poljšak, ki je članom Sveta DSO Črnomelj podala razloge in podlage za spremembo dosedanje 10. izdaje Izvedbenega dokumenta o načinu plačevanja oskrbnih stroškov v DSO Črnomelj.

Po razpravi je predsednik Sveta DSO Črnomelj, g. Silvester Jankovič prisotne pozval k opredelitvi do predloga izvedbenega dokumenta.

Glasovanje je potekalo z dvigom rok.

Izid glasovanja: ZA: 7

PROTI: 0

Na podlagi izida glasovanja je bil soglasno sprejet

**Sklep:**

**Svet Doma starejših občanov Črnomelj sprejme Izvedbeni dokument o načinu plačevanja oskrbnih stroškov v Domu starejših občanov Črnomelj (št. 7.5-O-D3-001, izdaja 11, z dne 29.09.2022).**

Ad/6

Predsednik Sveta DSO Črnomelj, g. Silvester Jankovič je besedo predal direktorici DSO Črnomelj, ga. Valeriji Lekić Poljšak, ki je podala naslednje informacije:

* 3. in 4. nadstropje sta prenovljena, stanovalci so preseljeni;
* dne 03.10.2022 se prične druga faza prenove, predviden zaključek del je 31.01.2022;
* investicija bo presegla odobrena finančna sredstva, saj je bila že ponudba za 30% višja, med samo izvedbo pa so se nenačrtovano izkazale potrebe po nepredvidenih delih, ki jih glede na znana dejstva pri prenovi starih objektov ni bilo mogoče predvideti v projektnih dokumentacijah;
* projekt prenove ima tudi supernadzor, imenovan s strani MDDSZEM, ki nad izvedbo izvaja nadzor in se občasno tudi udeležuje usklajevalnih sestankov med domom in izvajalcem;
* skladno s Programom dela in finančnim načrtom doma za leto 2022, se v letu 2022 načrtuje zamenjava strojev v pralnici in s tem povezana potrebna investicijsko vzdrževalna dela.

Ad/7

Predsednik Sveta DSO Črnomelj, g. Silvester Jankovič je besedo predal direktorici DSO Črnomelj, ga. Valeriji Lekić Poljšak, ki je podala naslednje informacije:

* zaradi prenove dom trenutno ni zmožen sprejemati novih stanovalcev. Iz čakalne liste je razvidno, da trenutno 6 uporabnikov iz Črnomlja čaka na sprejem. Vsem je bila ponujena storitev pomoči družini na domu, a se za tovrstne storitve niso odločili;
* še vedno potekajo pogajanja Vlade in sindikatov glede dviga plač in višine drugih stroškov, povezanih z delom.
* Članom Sveta DSO Črnomelj predlaga nov dogovor glede predvidene ure sklicev sej sveta zavoda.

**Sprejet je bil dogovor:**

**- seje Sveta DSO Črnomelj se odslej skličejo ob 16.00 uri.**

Drugih pripomb na seji ni bilo.

Seja sveta je bila končana ob 17.45 uri.

Zapisnikar: Predsednik sveta:

Ksenija Pezdirc Silvester Jankovič